అశోక చక్రవర్తి (1989 సినిమా)

అశోక చక్రవర్తి 1989 లో శ్రీ వెంకటేశ్వర ఆర్ట్ ప్రొడక్షన్స్ పతాకంపై కాజా వెంకటరావమ్మ నిర్మించిన తెలుగు యాక్షన్ చిత్రం. ఎస్.ఎస్.రవి చంద్ర దర్శకత్వం వహించిన ఈ సినిమాలో నందమూరి బాలకృష్ణ, భానుప్రియ ప్రధాన పాత్రల్లో నటించారు. ఇళయరాజా సంగీతం అందించాడు. ఈ చిత్రం ప్రియదర్శన్ యొక్క 1988 మోహన్ లాల్ -స్టారర్ మలయాళం బ్లాక్ బస్టర్ ఆర్యన్ యొక్క అధికారిక రీమేక్.

కథ 
సనాతన సాంప్రదాయ బ్రాహ్మణుడైన వేదం వెంకట అశోక్ ( నందమూరి బాలకృష్ణ ) ఒక ఆలయంలో పూజారిగా పనిచేస్తూంటాడు. ఊర్మిళ ( భానుప్రియ ), అశోక్ ప్రేమలో ఉంటారు. కానీ ఈర్మిళ తండ్రి షణ్ముఖ శాస్త్రి ( గొల్లపూడి మారుతీరావు ) అశోక్ తండ్రి వేదం ( జెవి సోమయజులు ) కు ద్రోహం చేసి, వారి మొత్తం ఆస్తిని స్వాధీనం చేసుకోవడానికి ప్రయత్నిస్తూ, వారిని దారిద్య్రం లోకి నెట్టాడు. ఆదిశేషయ్య ( నర్రా వెంకటేశ్వర రావు ), షణ్ముఖ శాస్త్రి కలిసి ప్రణాళిక వేసుకుని అశోక్‌ను దొంగగా ప్రకటించి జైలుకు పంపించారు. జైలు నుండి తిరిగి వచ్చిన తరువాత, అశోక్ తండ్రి అతనిని ఇంట్లోకి రానివ్వడు. అశోక్ ఇప్పుడు ఏదైనా సురక్షితమైన ప్రదేశానికి వెళ్లి బాగా డబ్బు సంపాదించాలని నిర్ణయించుకున్నాడు. తద్వారా అతను తన కుటుంబ గౌరవాన్ని మళ్ళీ నిలబెట్టగలడు. ఈ పరిస్థితిలో, అతను బొంబాయిలోని కరీం సాహబ్ ( సత్యనారాయణ ) ను కలుస్తాడు. నగరంలో అక్రమ, అవినీతి కార్యకలాపాలకు పాల్పడతాడు. ఇవన్నీ చేసి, అశోక్ కాస్తా అశోక చక్రవర్తి అవుతాడు. చాలా డబ్బు సంపాదిస్తాడు. కానీ, ఎవరి కోసమైతే తాను ఇబ్బందుల్లోకి దూకాడో ఆ తల్లిదండ్రుల ఆదరణను, ప్రేమనూ తిరిగి పొందగలడా అనేది మిగతా చిత్రం.

తారాగణం 

నందమూరి బాలకృష్ణ (అశోక్)
భానుప్రియ (ఊర్మిళ)
సుపర్ణ ఆనంద్ (ప్రీతి)
కైకాల సత్యనారాయణ (కరీం సాహెబ్)
గొల్లపూడి మారుతీరావు (షణ్ముఖ శాస్త్రి)
శరత్ సక్సేనా (మజీద్ ఖాన్)

సాంకేతిక సిబ్బంది 

 కళ: శ్రీనివాస రాజు
 నృత్యాలు: శివ శంకర్
 పోరాటాలు: త్యాగరాజన్
 కథ   - సంభాషణలు: పరుచూరి సోదరులు 
 సాహిత్యం: వేటూరి సుందరరామ మూర్తి
 నేపథ్య గానం: ఎస్పీ బాలు, ఎస్.జానకి, చిత్ర
 సంగీతం: ఇళయరాజా
 కూర్పు: కోటగిరి వెంకటేశ్వరరావు
 ఛాయాగ్రహణం: నందమూరి మోహన కృష్ణ
 నిర్మాత: శ్రీమతి. కాజ వెంకటరవమ్మ
 స్క్రీన్ప్లే   - దర్శకుడు: ఎస్.ఎస్.రవిచంద్ర
 బ్యానర్: శ్రీ వెంకటేశ్వర ఆర్ట్ ప్రొడక్షన్స్
 విడుదల తేదీ': 1989 జూన్ 29

పాటలు

మూలాలు 

ఇళయరాజా సంగీతం అందించిన చిత్రాలు
నందమూరి బాలకృష్ణ సినిమాలు
భానుప్రియ నటించిన చిత్రాలు
గొల్లపూడి మారుతీరావు చిత్రాలు
సత్యనారాయణ నటించిన చిత్రాలు
పరుచూరి బ్రదర్స్ సినిమాలు